Riżoluzzjoni leġiżlattiva tal-Parlament Ewropew lejn politika Ewropea għall-ispettru radju-elettriku (2006/2212(INI))



Official Journal 287 E , 29/11/2007 P. 0364 - 0370



P6_TA(2007)0041 Politika Ewropea għall-ispettru radju-elettriku Riżoluzzjoni leġiżlattiva tal-Parlament Ewropew lejn politika Ewropea għall-ispettru radju-elettriku (2006/2212(INI)) Il-Parlament Ewropew, - wara li kkunsidra l-Komunikazzjoni mill-Kummissjoni lill-Kunsill, lill-Parlament Ewropew, lill-Kumitat Ekonomiku u Soċjali Ewropew u lill-Kumitat tar-Reġjuni msejjaħ "Approċċ imsejjes fuq is-suq għallamministrazzjoni ta' l-ispettru fl-Unjoni Ewropea" (COM(2005)0400), - wara li kkunsidra l-Komunikazzjoni mill-Kummissjoni lill-Kunsill u lill-Parlament Ewropew imsejjaħ "Politika ta' l-ispettru radju-elettriku li tħares il quddiem għall-Unjoni Ewropea: It-tieni rapport annwali" (COM(2005)0411), - wara li kkunsidra l-Komunikazzjoni mill-Kummissjoni lill-Kunsill, lill-Parlament Ewropew, lill-Kumitat Ekonomiku u Soċjali Ewropew u lill-Kumitat tar-Reġjuni msejjaħ "Prijoritajiet ta' l-ispettru ta' l-UE għallbidla diġitali fil-kuntest tal-Konferenza dwar ir-Radju Telekommunikazzjonijiet Reġjunali ta' l-ITU ta' l-2006 li jmiss (RRC-06)" (COM(2005)0461), - wara li kkunsidra d-Deċiżjoni Nru 676/2002/KE tal-Parlament Ewropew u tal-Kunsill tas- 7 ta' Marzu 2002 dwar l-qafas regolatorju għal politika dwar l-ispettru radju-elettriku fil-Komunita' Ewropea (Deċiżjoni dwar l-Ispettru Radju-Elettriku) [1], - wara li kkunsidra l-Komunikazzjoni mill-Kummissjoni lill-Kunsill, lill-Parlament Ewropew, lill-Kumitat Ekonomiku u Soċjali Ewropew u lill-Kumitat tar-Reġjuni dwar ir-Reviżjoni tal-Qafas Regolatorju ta' l-UE għal netwerks u servizzi elettroniċi ta' komunikazzjoni (COM(2006)0334), - wara li kkunsidra l-Komunikazzjoni mill-Kummissjoni lill-Parlament Ewropew u lill-Kunsill imsejjaħ "LEwwel Rapport Annwali dwar il-Politika ta' l-Ispettru Radju-Elettriku fl-Unjoni Ewropea: Sitwazzjoni ta' l-Implimentazzjoni u Prospett" (COM(2004)0507), - wara li kkunsidra l-Opinjoni tal-Grupp tal-Politika għall-Ispettru Radju-Elettriku tas- 19 ta' Novembru 2004 dwar kummerċ sekondarju ta' drittijiet ta' l-użu ta' l-ispettru radju-elettriku (RSPG04-54 Rev.), - wara li kkunsidra l-Konkluzjonijiet tal-Kunsill (Trasport, Telekomunikazzjonijiet u Enerġija) tad- 9 u l- 10 ta' Diċembru 2004 dwar l-ewwel Rapport Annwali dwar il-Politika għall-Ispettru Radju-Elettriku fl-Unjoni Ewropea, - wara li kkunsidra l-Komunikazzjoni mill-Kummissjoni lill-Kunsill, lill-Parlament Ewropew, lill-Kumitat Ekonomiku u Soċjali Ewropew u lill-Kumitat tar-Reġjuni msejjaħ "i2010 — Soċjetà ta' Informazzjoni Ewropea għat-tkabbir u l-impjieg" (COM(2005)0229) u l-Karta ta' Ħidma tal-Persunal tal-Kummissjoni meħmuża magħha, dwar evalwazzjoni ta' l-impatt estiża (SEC(2005)0717), - wara li kkunsidra d-Direttiva 2002/21/KE tal-parlament Ewropew u tal-Kunsill tas- 7 ta' Marzu 2002 dwar qafas regolatorju komuni għal netwerks u servizzi elettroniċi ta' komunikazzjoni (Direttiva Kwadru) [2], - wara li kkunsidra d-Direttiva 2002/22/KE tal-Parlament Ewropew u tal-Kunsill tas- 7 ta' Marzu 2002 dwar servizz universali u drittijiet ta' l-utenti marbuta ma' netwerks u servizzi elettroniċi ta' komunikazzjoni (id-Direttiva dwar Servizzi Universali) [3], - wara li kkunsidra d-Direttiva 2002/20/KE tal-Parlament Ewropew u tal-Kunsill tas- 7 ta' Marzu 2002 dwar l-awtorizzazzjoni ta' netwerks u servizzi elettroniċi ta' komunikazzjoni (id-Direttiva dwar l-Awtorizzazzjoni) [4], - wara li kkunsidra d-Direttiva 2002/19/KE tal-Parlament Ewropew u tal-Kunsill tas- 7 ta' Marzu 2002 dwar l-aċċess għal, u l-interkonnessjoni ta', netwerks elettroniċi ta' komunikazzjoni u faċilitajiet assoċjati (id-Direttiva dwar l-Aċċess) [5], - wara li kkunsidra r-riżoluzzjoni tiegħu ta' l- 14 ta' Marzu 2006 dwar Soċjetà ta' Informazzjoni Ewropea għat-tkabbir u l-impjiegi [6], - wara li kkunsidra l-Konklużjonijiet tal-Presidenza tal-Kunsill Ewropew ta' Brussel tat- 22 u t- 23 ta' Marzu 2005, - wara li kkunsidra id-Direttiva 2005/82/KE tal-Parlament Ewropew u tal-Kunsill ta' l- 14 ta' Diċembru 2005 li tħassar id-Direttiva tal-Kunsill 90/544/KEE dwar il-faxex ta' frekwenza dedikati għall-introduzzjoni kkoordinata għall-ippaġnar pubbliku tar-radju mill-art pan-Ewropew fil-Komunità [7], - wara li kkunsidra r-Rakkomandazzjoni tal-Kummissjoni tas- 6 ta' April 2005 dwar komunikazzjonijiet elettroniċi "broadband" permezz ta' "powerlines" [8], - wara li kkunsidra r-Rakkomandazzjoni tal-Kummissjoni ta' l- 20 ta' Marzu 2003 dwar l-armonizzazzjoni tal-provvediment ta' aċċess għal R-LAN pubblika għall-netwerks u servizzi elettroniċi pubbliċi ta' komunikazzjoni fil-Komunità [9], - wara li kkunsidra l-Komunikazzjoni mill-Kummissjoni lill-Kunsill, lill-Parlament Ewropew, lill-Kumitat Ekonomiku u Soċjali Ewropew u lill-Kumitat tar-Reġjuni msejjaħ "Komunikazzjonijiet Elettroniċi: ilmezzi li jwasslu għall-Ekonomija ta' l-Għarfien" (COM(2003)0065), - wara li kkunsidra l-Komunikazzjoni mill-Kummissjoni lill-Kunsill, lill-Parlament Ewropew, lill-Kumitat Ekonomiku u Soċjali Ewropew u lill-Kumitat tar-Reġjuni msejjaħ "Ngħaqdu l-Ewropa b'veloċita' għolja: żviluppi riċenti fis-settur tal-Komunikazzjonijiet elettroniċi" (COM(2004)0061), - wara li kkunsidra l-Komunikazzjoni mill-Kummissjoni lill-Kunsill, lill-Parlament Ewropew, lill-Kumitat Ekonomiku u Soċjali Ewropew u lill-Kumitat tar-Reġjuni msejjaħ "eEurope 2005: Soċjeta' ta' informazzjoni għal kulħadd — Pjan ta' Azzjoni li għandu jitressaq bil-ħsieb tal-Kunsill Ewropew ta' Sevilla, il- 21 u t- 22 ta' Ġunju 2002" (COM(2002)0263), - wara li kkunsidra l-Komunikazzjoni mill-Kummissjoni lill-Kunsill, lill-Parlament Ewropew, lill-Kumitat Ekonomiku u Soċjali Ewropew u lill-Kumitat tar-Reġjuni msejjaħ "i2010 — L-Ewwel Rapport Annwali dwar is-soċjeta' ta' l-Informazzjoni Ewropea" (COM(2006)0215), - wara li kkunsidra l-Komunikazzjoni mill-President Barroso bi fehim mal-Viċipresident Verheugen lill-Kunsill Ewropew tar-Rebbiegħa 2005 imsejjaħ "Naħdmu flimkien għat-tkabbir u għall-impjiegi — Bidu ġdid għall-Istrateġija ta' Liżbona" (COM(2005)0024), - wara li kkunsidra l-Karta ta' Ħidma tal-Persunal tal-Kummissjoni msejjaħ "Naħdmu flimkien għat-tkabbir ekonomiku u għall-impjiegi — Il-passi li jmiss fl-implimentazzjoni ta' l-Istrateġija ta' Liżbona riveduta" (SEC(2005)0622), - wara li kkunsidra l-Konklużjonijiet tal-Kunsill (Trasport, Telekomunikazzjonijiet u Enerġija) ta' l- 1 ta' Diċembru 2005 dwar l-Aċċellerazzjoni tat-tranżizzjoni mill-analogu għad-diġitali, - wara li kkunsidra l-Komunikazzjoni mill-Kummissjoni lill-Kunsill, il-Parlament Ewropew, il-Kumitat Ekonomiku u Soċjali Ewropew u l-Kumitat tar-Reġjuni msejjaħ "Ir-Riżultati tal-Konferenza Dinjija dwar ir-Radju-komunikazzjoni ta' l-2003 (WRC-03)" (COM(2003)0707), - wara li kkunsidra l-Komunikazzjoni mill-Kummissjoni lill-Kunsill, il-Parlament Ewropew, il-Kumitat Ekonomiku u Soċjali Ewropew u l-Kumitat tar-Reġjuni msejjaħ "il-Konferenza dwar ir-Radju-komunikazzjoni fid-Dinja ta' l-2003 (WRC-03)" (COM(2003)0183), - wara li kkunsidra l-Opinjoni tal-Grupp tal-Politika għall-Ispettru Radju-Elettriku tat- 23 ta' Novembru 2005 dwar Politika ta' Aċċess Mingħajr Fil għal Servizzi Elettroniċi ta' Komunikazzjoni (WAPECS — Wireless Access Policy For Electronic Communications Services) (Approċċ aktar flessibbli ta' l-immaniġġjar ta' l-ispettru) (RSPG05-111), - wara li kkunsidra r-riżoluzzjoni tiegħu tas- 16 ta' Novembru 2005 dwar l-aċċellerazzjoni tat-tranżizzjoni minn xandir analogu għal xandir diġitali [10], - wara li kkunsidra l-Komunikazzjoni mill-Kummissjoni lill-Kunsill, lill-Parlament Ewropew, lill-Kumitat Ekonomiku u Soċjali Ewropew u lill-Kumitat tar-Reġjuni dwar l-aċċellerazzjoni tat-tranżizzjoni minn xandir analogu għal xandir diġitali (COM(2005)0204), - wara li kkunsidra l-Opinjoni tal-Grupp tal-Politika għall-Ispettru Radju-Elettriku tas- 19 ta' Novembru 2004 dwar implikazzjonijiet fuq l-ispettru ta' bidla għal xandir diġitali (RSPG04-55 Rev.), - wara li kkunsidra l-Protokoll dwar is-sistema tax-xandir pubbliku fl-Istati Membri anness għat-Trattat ta' Amsterdam, - wara li kkunsidra l-Artikolu 45 tar-Regoli ta' Proċedura tiegħu, - wara li kkunsidra r-rapport tal-Kumitat għall-Industrija, ir-Riċerka u l-Enerġija u l-opinjonijiet tal-Kumitat għas-Suq Intern u l-Ħarsien tal-Konsumatur u tal-Kumitat għall-Kultura u l-Edukazzjoni (A6-0467/2006), A. Billi f'dawn l-aħħar snin l-Ewropa rat pass mgħaġġel fl-evoluzzjoni teknoloġika, fejn netwerks tar-ram ġew mibdula b'netwerks b'fibri ottiċi u żieda fl-użu ta' komunikazzjoni mingħajr fil u ta' pjattaformi ta' multimedia, B. Billi konverġenza teknoloġika hi benefiċjali għall-konsumaturi peress li din toffri għażla akbar ta' infrastruttura u servizzi, C. Billi l-ispettru radju-elettriku hu ewlieni għall-provvediment ta' għażla vasta ta' servizzi, D. Billi nuqqas ta' l-ispettru kien ostakklu għat-tnedija ta' servizzi ġodda, E. Billi s-suċċess tal-WiFi wera li issa huwa possibbli l-użu tal-faxxa mingħajr liċenzja b'mod aktar effiċjenti minn qabel, F. Billi użu effiċjenti ta' l-ispettru hu kritiku sabiex jiġi żgurat aċċess għal spettru għall-partijiet interessati varji li jridu joffru servizzi, u għalhekk hu fattur ewlieni għat-tkabbir, għall-produttività u għall-iżvilupp ta' l-industrija Ewropea skond l-Istrateġija ta' Liżbona, G. Billi l-użu effiċjenti u prudenti ta' l-ispettru jservi l-objettivi kulturali tal-linji politiċi ta' l-UE skond l-Artikolu 151 (4) tat-Trattat KE u għandu jiffaċilita d-diversità kulturali u lingwistika kif ukoll il-pluraliżmu fil-midja, H. Billi aċċess għal spettru għandu bżonn parametri tekniċi komuni, I. Billi permezz tal-bidla għad-diġitali u tat-tranżizzjoni mill-analogu għad-diġitali, bosta mijiet ta' megahertz ta' l-ispettru se jiġu rilaxxati, b'hekk joffru l-possibilità ta' rilokazzjoni ta' l-ispettru u opportunitajiet ġodda għat-tkabbir tas-suq, J. Billi l-qafas legali għal komunikazzjonijiet elettroniċi huwa prerekwiżit għal suq miftuħ u kompetittiv tal-komunikazzjonijiet elettroniċi; madankollu, billi mhux l-Istati Membri kollha daħħlu d-dispożizzjonijiet tagħhom b'mod puntwali u korrett, K. Billi l-pożizzjoni tal-Kummissjoni tgħid li l-komunikazzjoni elettronika diġitali hija ta' importanza fundamentali għall-ekonomija sħiħa, għall-Proċess ta' Liżbona u għall-Istrateġija i2010, u li riforma tassistema ta' amministrazzjoni ta' l-ispettru radju-elettriku hija essenzjali, L. Billi teknoloġija ta' l-informazzjoni u tal-komunikazzjoni toffri lill-industrija Ewropea prospetti kbar għat-tkabbir u għall-iżvilupp u tista' ukoll tikkontribwixxi għall-benesseri soċjali, M. Billi aċċess għall-ispettru jista' jiffaċilità l-iżvilupp ta' swieq immexxija mit-teknoloġija, N. Billi l-Kummissjoni pproponiet fil-komunikazzjonijiet varji tagħha dwar l-ispettru tar-radju, adottat fl-2005 u fl-2006 approċċ aktar flessibbli u effiċjenti għall-immaniġġjar ta' l-ispettru, inkluża l-kummerċjalizzazzjoni ta' l-ispettru, 1. Iqis li l-Unjoni Ewropea teħtieġ li tadotta approċċ sostenibbli ta' l-ispettru li jippromwovi l-kompetizzjoni u l-iżvilupp ta' teknoloġiji innovattivi, jimpedixxi l-ħażna tad-drittijiet tal-frekwenzi u l-aggregazzjoni tal-monopolji u li jibbenefikaw minnu l-konsumaturi u li dan l-approċċ għandu iqis il-bidla teknoloġika kif ukoll l-ħtiġijiet ta' parteċipanti fis-suq u taċ-ċittadini; 2. Jenfasizza li l-importanza ta' l-ispettru żdiedet f'dawn l-aħħar snin u li t-tkabbir tas-settur tat-teknoloġija jiddependi, inter alia, fuq l-użu effiċjenti ta' l-ispettru; 3. Jinnota li fl-UE, is-sistemi għat-tqassim ta' l-ispettru lill-partijiet interessati huma differenti bejn Stat Membru u ieħor u li din id-diverġenza tista' tikkawża dewmien u spejjeż addizzjonali; għaldaqstant hu ta' lopinjoni li l-UE se teħtieġ linji ġwida effiċjenti u koperattivi għal mekkaniżmi ta' teħid ta' deċiżjonijiet komuni u li, minbarra dan, se jkun meħtieġ reġistru Ewropew bil-kompletar, l-espansjoni u l-aċċessibilità tad-database EFIS; 4. Jaqbel ma' l-opinjoni tal-Kummissjoni li parti mill-benefiċċju ta' l-ispettru għandha tiġi mmirata għallarmonizzazzjoni teknika fuq livell Ewropew; 5. Jinkuraġġixxi lill-Kummissjoni biex tikkunsidra r-realtà tal-benefiċċju ta' l-ispettru meta jiġu definiti lorjentazzjonijiet futuri tal-politika ta' l-ispettru radju-elettriku u tqis jekk huwiex xieraq li tippermetti aċċess lill-utenti mingħajr liċenzja għall-benefiċċju ta' l-ispettru; 6. Jenfasizza li l-implimentazzjoni tal-kundizzjonijiet ġodda għall-użu ta' l-ispettru għandha tiżgura għażla mhux ristretta tat-teknoloġija li tista' tintuża u s-servizz li tingħata fil-faxx ta' l-ispettru mogħti; 7. Jilqa' l-iżvilupp ta' teknoloġiji ġodda tar-radju li jagħmlu użu effiċjenti u flessibbli ta' l-ispettru tar-radju u dan jagħmel possibbli l-interoperabilità u l-koeżistenza; 8. Jiċħad mudell tas-suq unilaterali tal-ġestjoni ta' l-ispettru u jitlob lill-Kummissjoni sabiex tagħmel riforma tas-sistema ta' amministrazzjoni ta' l-ispettru, b'tali mod li tħaffef il-koeżistenza ta' tipi differenti ta' mudelli għall-għoti ta' liċenzji, jiġifieri, l-amministrazzjoni tradizzjonali, l-użu mingħajr limitazzjonijiet finnumru u approċċi ġodda bbażati fuq is-suq; jenfasizza li l-għan għandu jkun il-promozzjoni ta' l-effiċjenza ekonomika u teknika kif ukoll l-użu għas-soċjeta' ta' din ir-riżorsa prezzjuża; 9. Jenfasizza li, fir-rigward ta' l-immaniġġjar ta' l-ispettru, il-prinċipji ġenerali tan-newtralità teknoloġika flimkien man-newtralità tas-servizz sabiex jippromwovu kompetizzjoni u innovazzjoni, fi ħdan il-kuntest ta' l-Istrateġija ta' Liżbona; jirrimarka li l-ispettru għandu jiġi mmaniġġjat b'tali mod li jkun flessibbli u trasparenti u li jiffaċilita d-diversità kulturali u lingwistika, il-libertà ta' l-espressjoni, u il-pluraliżmu tal-midja u jikkunsidra l-bżonnijiet tekniċi, soċjali, kulturali u politiċi ta' l-Istati Membri kollha; 10. Jenfasizza l-importanza tan-newtralità teknika għall-promozzjoni ta' l-innovazzjoni u l-interoperabilità u jitlob li jkun hemm politika aktar flessibbli u trasparenti għall-konsiderazzjoni ta' l-interess pubbliku; 11. Iqis li, minħabba l-evoluzzjoni teknoloġika, l-approċċ għall-użu tal-frekwenza adottat sa issa jeħtieġ li jkun adattat sabiex jilħaq ir-rekwiżiti ta' soċjetà ta' informazzjoni li qed tinbidel mill-lejl għan-nhar u jipprovdi wkoll għal garanziji ta' provvista ta' servizz ta' kwalità għolja u għall-protezzjoni tal-konsumatur relatata; iqis li l-immaniġġjar ta' l-ispettru m'għandux ikun ibbażat biss fuq approċċ immexxi mis-suq iżda jeħtieġ li jqis kunsiderazzjonijiet soċjali, kulturali u politiċi aktar wesgħin; 12. Jilqa' l-proposta mill-Kummissjoni sabiex jiġu adottati mudelli differenti ta' l-immaniġġjar ta' l-ispettru inkluż il-mudell mingħajr liċenzja li jipprovdi flessibilità addizzjonali billi jippermetti aċċess liberu b'ċerti limitazzjonijiet tekniċi; iqis li l-iżvilupp ta' taħlita tajba bejn it-tipi differenti ta' mudelli ta' għoti ta' liċenzja jkun importanti għall-kisba ta' l-objettivi tal-politika ta' l-UE; 13. Jaqbel li l-ispettru tar-radju huwa riżorsa ewlenija għal ħafna attivitajiet u importanti sabiex is-suq intern jiffunzjona tajjeb; jenfasizza li l-użu tal-mekkaniżmi tas-suq għandu jħares l-interessi tal-konsumaturi u jinkoraġġixxi l-adozzjoni ta' prodotti u servizzi innovattivi; jaqbel ukoll li kunsiderazzjonijiet soċjali, kulturali u politiċi jridu jitqiesu wkoll skond l-Artikolu 151(4) tat-Trattat KE; Barra minn hekk, iqis li l-politika awdjoviżiva, il-promozzjoni tad-diversità kulturali u lingwistika u l-pluraliżmu tal-midja jistgħu jiġġustifikaw eċċezzjonijiet għall-prinċipju tan-newtralità tas-servizz; 14. Iqis li l-metodu amministrattiv ta' allokazzjoni ta' drittijiet ta' l-ispettru jista' jkun supplimentat billi l-Istati Membri jiftħu aktar frekwenzi għall-użu mhux liċenzjat, u għalhekk possibilment użu maqsum, u billi jippermetti l-kummerċ ta' l-ispettru, u bil-kundizzjoni li dan il-ftuħ ma jagħmilx ħsara lill-kontinwità u lillkwalità tas-servizzi konċernati mas-sikurezza u l-informazzjoni pubblika; huwa ta l-opinjoni li l-fenomenu u l-kundizzjonijiet standard tal-kummerċ ta' l-ispettru għandhom jiġu ċċarati; 15. Jenfasizza l-importanza tal-komunikazzjoni għar-reġjuni rurali u anqas żviluppati, li għalihom it-tifrix ta' broadband ta' komunikazzjonijiet mobbli ta' frekwenza baxxa u ta' teknoloġiji mingħajr fil ġodda jistgħu jipprovdu soluzzjonijiet effiċjenti, sabiex tinkiseb kopertura universali tas-27 Stat Membru ta' l-UE, bl-għan ta' l-iżvilupp sostenibbli ta' l-oqsma kollha; jemmen li l-kopertura kompleta ta' l-oqsma kollha m'għandhiex tinkiseb bit-trasferiment tal-piż lir-reġjuni konċernati; 16. Jenfasizza dwar ir-riskju tan-nuqqas ta' frekwenza u tal-problemi li jinterferixxu minħabba xandir simultanju analogu u diġitali bejn l-Istati Membri u l-pajjiżi terzi mal-fruntieri u jenfasizza wkoll li l-pajjiżi kollha ta' l-UE u r-reġjuni għandhom jibbenefikaw mill-benefiċċju diġitali; 17. Jinnota li, minħabba n-nuqqas ta' riżorsi, ammonti xierqa ta' l-ispettru għandhom ikunu allokati biex jindirizzaw il-ħtiġijiet tal-konsumaturi u tas-servizzi ta' interess pubbliku u ġenerali, inklużi s-servizzi taxxandir; jisħaq ukoll il-ħtieġa li jinkludi klawsola dwar l-allokazzjoni mill-ġdid tal-frekwenzi jekk l-impenji li saru ma jiġux sodisfatti meta jiġu assenjati l-frekwenzi; 18. Iħeġġeġ lill-Istati Membri sabiex jieħdu deċiżjoni dwar il-prijorità li għandha tingħata sabiex jiġu protetti l-interessi pubbliċi u l-frekwenzi ta' importanza strateġika bħala l-prinċipju ewlieni fl-iżvilupp ta' linji politiċi ta' żvilupp ta' mmaniġġjar ta' l-ispettru; 19. Jirrikonoxxi l-effiċjenza ta' l-ispettru bħala obbligu komuni ta' l-Istati Membri, regolaturi nazzjonali u l-industrija; jinsisti dwar il-ħtieġa li jiġu żgurati l-istabilità u l-kontiwità tas-servizzi tal-midja pprovduti mixxandara, iżda jenfasizza l-importanza ta' kundizzjonijiet ugwali għal dawk li jidħlu ġodda fil-qasam jew għal teknoloġiji ġodda; jemmen li jrid jiġi garantit spazju għall-innovazzjoni, fl-interess tal-konsumaturi, ta' lintrapriżi u ta' l-impjieg b'mod ġenerali; jitlob lill-Kummissjoni sabiex tiċċara r-riskji speċifiċi relatati ma' interferenzi u kundizzjonijiet ta' applikazzjonijiet ta' regoli ġodda fl-Istati Membri l-ġodda u sabiex tipproponi soluzzjonijiet adattati; 20. Jistieden lill-Kummissjoni sabiex tiżgura, meta tevalwa l-qafas legali għall-komunikazzjonijiet ta' netwerks u servizzi elettroniċi, li kunsiderazzjoni suffiċjenti tittieħed dwar is-sinifikat tax-xandir fir-rigward tallibertà ta' l-opinjoni ta' individwi u, u għad-diversità ta' l-opinjoni, meta l-kapaċitajiet tat-trażmissjoni huma allokati fuq livell Ewropew; 21. Jinnota li, biex jippreserva l-kwalità għolja tagħhom, is-servizzi ta' interess pubbliku u ġenerali jeħtieġ li jadattaw għat-teknoloġija li tinbidel; 22. Jinnota li l-aċċess għall-faxex ta' frekwenza armonizzata huwa essenzjali għall-iżvilupp ta' servizzi ġodda u għal tipi ġodda ta' teknoloġija mingħajr fil, minħabba li l-industrija tfittex kundizzjonijiet ta' użu komuni li jipprovdu flessibilita' u użu effiċjenti ta' l-ispettru, sabiex jiġu evitati restrizzjonijiet gravi fuq ittkabbir tas-settur ta' l-ICT fl-UE, jekk il-frekwenzi intenzjonati li jilħqu dawn il-bżonnijiet ġodda ma jiġux allokati; 23. Jilqa' l-proposta mill-Kummissjoni sabiex jiġi introdott approċċ għall-ispettru bbażat fuq is-suq u jirrikonoxxi li l-mudell tradizzjonali għandu jibqa' jkun rilevanti, b'mod partikulari fejn l-interessi pubbliċi importanti huma fil-periklu; 24. Iqis li l-introduzzjoni ta' approċċ għall-ispettru bbażat fuq is-suq ikun aktar effettiv jekk ikun ibbażat fuq ftehima kunsenswali appoġġjata minn regolaturi, operaturi u partijiet ikkonċernati oħra; f'dan ir-rigward, jiġbed l-attenzjoni lejn ix-xogħol tal-Grupp Regolatorju Ewropew (ERG) u l-Grupp dwar il-Politika ta' l-Ispettru tar-Radju (RSPG); 25. Jitlob biex jitqiesu bir-reqqa l-proposti tal-Kummissjoni Ewropea dwar l-immaniġġjar u l-kummerċjalizzazzjoni ta' l-ispettru u biex tintlaħaq ftehima komuni fil-livell politiku għall-implimentazzjoni tagħhom; 26. Jinnota li l-ftuħ ta' l-ispettru jqajjem numru ta' kwistjonijiet għal utenti attwali u għalhekk isejjaħ għal qafas legali ċar li jipprovdi għal soluzzjonijiet li huma bbażati fuq il-kompetizzjoni u li jiddefinixxi, inter alia, kundizzjonijiet għad-dħul u għall-ħruġ, iż-żamma ta' drittijiet ta' l-ispettru, responsabilitajiet fir-rigward ta' mekkaniżmi ta' interferenza u ta' riżoluzzjoni ta' kunflitt; 27. Jissuġġerixxi li, biex jikseb armonizzazzjoni teknoloġika, għandhom ikunu żviluppati kundizzjonijiet tekniċi u regolatorji minimi komuni bil-ħsieb li jiżguraw koeżistenza teknika u li jevitaw l-interferenza, u għandha tingħata attenzjoni partikulari biex jiġi żgurat li l-utilizzazzjoni tal-faxex ta' frekwenzi li huma diġà allokati ma tiġix affettwata ħażin u li jissolvew kwistjonijiet transkonfinali; 28. Jistieden għal approċċ bilanċjat u effiċjenti għall-immaniġġjar ta' l-ispettru biex jimmassimizza l-benefiċċji soċjali, kulturali u ekonomiċi li jirriżultaw mill-użu tiegħu, u jinkoraġġixxi l-iżvilupp ta' servizzi innovattivi, u jipprovdi impjiegi u tkabbir skond l-Istrateġija ta' Liżbona u jittrasforma lill-industrija Ewropea f'mexxejja globali fil-komunikazzjonijiet ta' l-elettronika; 29. Huwa konvint li 'l quddiem ser naraw offruti aktar pakketti sofistikati minbarra l-offerta triple pay li diġà teżisti, li joffru is-servizz tat-telefon bil-vuċijiet, l-aċċess għall-internet u t-televiżjoni, u li fil-futur, bħala riżultat, il-konfini bejn il-prodotti u s-servizzi fil-qasam tal-komunikazzjoni elettronika se jkunu aktar mċajpra; 30. Iqis li, apparti l-approċċ ibbażat fuq is-suq, għandha tingħata attenzjoni wkoll li jkun żgurat aċċess lejn is-suq ta' l-ispettru għal kulħadd; jinnota li sabiex dan l-aċċess ikun iggarantit, għandhom jiġu pprovduti informazzjoni, għarfien u infrastruttura teknoloġika permezz ta' opportunitajiet ta' edukazzjoni jew ta' taħriġ alternattiv; 31. Jinnota li d-diverġenzi fis-sistemi ta' l-Istati Membri għall-allokazzjoni u l-isfruttament ta' l-ispettru jvarjaw b'mod wiesa', u li dawn id-differenzi jirrappreżentaw ostakoli serji sabiex jinkiseb suq uniku li jiffunzjona tajjeb; 32. Jitlob lill-Istati Membri biex jappoġġjaw il-miżuri għall-koperazzjoni mtejba bejn l-awtoritajiet għallimmaniġġjar ta' l-ispettru sabiex jikkunsidraw zoni fejn l-allokazzjoni komuni ta' spettru jkun jippermetti li jitfaċċaw teknoloġiji u servizzi ġodda u sabiex iżidu l-iskambji ta' l-informazzjoni tagħhom u biex ineħħu restrizzjonijiet regolatorji li huma preskrittivi ż-żejjed; 33. Jenfasizza l-ħtieġa li jkun hemm ħin biżżejjed għat-transizzjoni u għalhekk jitlob li f'dan il-qasam ikun hemm approċċ pass pass; hu tal-fehma li għandhom jitqiesu l-effetti għal netwerks ta' daqs iżgħar — b'mod speċjali n-netwerks lokali mingħajr fili — li għalihom bħalissa ma tapplikax il-ħtieġa ta' liċenzja u li għandu jkun promoss l-aċċess universali għall-broadband, b'mod speċjali f'zoni rurali; 34. Jenfasizza l-valur potenzjali ta' l-ispettru li jirriżulta permezz ta' bidla diġitali (benefiċċju diġitali), li tista' iżżid id-disponibbiltà wiesgħa ta' broadband mobbli jew mingħajr fil, inkluż f'zoni rurali; 35. Iħeġġeġ li jkunu stabbiliti definizzjonijiet ċari tad-drittijiet u l-obbligi sabiex titmexxa 'l quddiem iċċertezza; jenfasizza l-importanza ta' separazzjoni bejn il-fornituri ta' l-infrastruttura u l-fornituri tas-servizzi ta' komunikazzjonijiet elettroniċi u l-importanza li jkun evitat il-ħolqien ta' monopolji; 36. Jagħti istruzzjonijiet lill-President tiegħu biex iressaq din ir-riżoluzzjoni lill-Kunsill u lill-Kummissjoni. [1] ĠU L 108, 24.4.2002, p. 1. [2] ĠU L 108, 24.4.2002, p. 33. [3] ĠU L 108, 24.4.2002, p. 51. [4] ĠU L 108, 24.4.2002, p. 21. [5] ĠU L 108, 24.4.2002, p. 7. [6] ĠU C 291 E, 30.11.2006, p. 133. [7] ĠU L 344, 27.12.2005, p. 38. [8] ĠU L 93, 12.4.2005, p. 42. [9] ĠU L 78, 25.3.2003, p. 12. [10] ĠU C 280 E, 18.11.2006, p. 115. --------------------------------------------------